KOMISIJOS REGLAMENTAS (EB) Nr. 1494/2004
2004 m. rugpjūčio 23 d.
dėl sidabražuvių žvejybos su Vokietijos vėliava plaukiojančiais laivais sustabdymo
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1993 m. spalio 12 d. Tarybos reglamentą (EEB) Nr. 2847/93, nustatantį bendros žuvininkystės politikos kontrolės sistemą (1), ypač į jo 21 straipsnio 3 dalį,
kadangi:
(1)
2003 m. gruodžio 19 d. Tarybos reglamentas (EB) Nr. 2287/2003, nustatantis 2004 m. tam tikrų žuvų rūšių ir jų grupių žvejybos galimybes ir atitinkamas sąlygas, taikomas Bendrijos vandenyse ir Bendrijos laivams vandenyse, kuriuose sugavimai yra ribojami (2), numato sidabražuvių kvotas 2004 m.
(2)
Siekiant užtikrinti, kad būtų laikomasi nuostatų dėl žuvų rūšių, kurioms taikomos kvotos, sugavimo kiekybinių apribojimų, reikia, kad Komisija nustatytų datą, nuo kurios su valstybės narės vėliava plaukiojantys laivai laikomi išeikvoję suteiktas sugavimų kvotas.
(3)
Pagal Komisijai pateiktą informaciją su Vokietijos vėliava plaukiojančių arba Vokietijoje įregistruotų laivų sidabražuvių sugavimas ICES V, VI, VII zonoje (Bendrijos vandenys ir trečiųjų šalių suverenitetui arba jurisdikcijai nepriklausantys vandenys) jau išnaudojo 2004 m. suteiktą kvotą. Vokietija uždraudė žvejoti šią rūšį nuo 2004 m. birželio 30 d. Todėl reikėtų nustatyti minėtą datą,
PRIĖMĖ ŠĮ REGLAMENTĄ:
1 straipsnis
Su Vokietijos vėliava plaukiojantys arba Vokietijoje įregistruoti laivai laikomi išeikvoję 2004 m. sidabražuvių sugavimui ICES V, VI, VII zonoje (Bendrijos vandenys ir trečiųjų šalių suverenitetui arba jurisdikcijai nepriklausantys vandenys) skirtą kvotą.
Draudžiama žvejoti sidabražuves ICES V, VI, VII zonoje (Bendrijos vandenys ir trečiųjų šalių suverenitetui ar jurisdikcijai nepriklausantys vandenys) laivais, plaukiojančiais su Vokietijos vėliava arba įregistruotais Vokietijoje, taip pat draudžiama laikyti laive, perkrauti ir iškrauti sugautą šią žuvų rūšį šiuose laivuose nuo šio reglamento įsigaliojimo dienos.
2 straipsnis
Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
Jis taikomas nuo 2004 m. birželio 30 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2004 m. rugpjūčio 23 d.